มากับเพื่อนสายชาเขียว ก็ไม่แปลกที่จะไม่ผ่านเลยร้านนี้ไป

ร้านนี้เน้นชาเขียวมากๆ แต่ที่น่าแปลกใจคือส่วนใหญ่เน้นเป็นแบบเย็น และไอศรีมฟาเฟ่ต์ มีเมนูชาเขียวร้อนน้อยมากๆและไม่มีเมนูที่เป็นไอศรีมชาเขียวเปล่าๆในหน้าเมนู ซึ่งจริงๆพนักงานบอกว่าสามารถสั่งให้เป็นแบบร้อนได้ เลยจัดมาลองชิม

Matcha Setto เสิร์ฟพร้อมขนมหวาน 140.-
ชาเขียวร้อนแบ่งเป็นแบบลาเต้(ใส่นม)กับแบบ Premium Matcha ซึ่งลาเต้มันก็คือพรีเมี่ยมใส่นมนั่นแหละ (ไม่ถามนี่จะงงมากๆ) แบบลาเต้หอมมัน ชาเขียวเข้มข้น ส่วนโมจิยังงั้นๆไม่ค่อยเหนียวนุ่มเท่าไหร่

ตัวฟาเฟต์ 125.- เพื่อนบอกว่าเนื้อไอศรีมอร่อยมากแต่เครื่องเยอะเกินไป ยิ่งตรงกลางๆแก้วนี่มีแต่เครื่องที่ไม่รู้ว่ามีอะไรมั่ง ส่วนคอนเฟลก์กรอบดีถึงจะใส่อยู่นานแล้วก็เถอะ

ส่วนตัวคิดว่ายังทำเมนูออกมาค่อนข้างงง และน่าจะเน้นไอศรีมชาเขียวมากกว่านี้เพราะชาเขียวร้านนี้อร่อยเด่นกว่าเครื่องมากๆ ลดเครื่องในฟาเฟต์ลงหน่อยก็จะได้เนื้อไอศรีมมากขึ้น